-చాలా ప్రశాంతంగా ఉంది. -నిజమే.
నేను అడవిలో నడుచుకుంటూ వెళ్లేదాన్ని… ఒక్కోసారి మనశాంతి కోసం వెళ్లేదాన్ని.
అదే నాకు ఆటవిడుపు. నా మనసులో ఉన్న కలతను తొలగించుకోవడానికి అదే మార్గం.
జీవితంలోని హడావిడి నుండి విరామం పొందడానికి.
అలా నేను 2016 ఎలక్షన్ తర్వాత కూడా వెళ్లాను.
అది… అది ఎలక్షన్ తర్వాత రోజు అనుకుంట,
ఒక అమ్మాయి తన బిడ్డను ఎత్తుకుని, కుక్కతో బయట నడుస్తుంటే కలిసాను.
ఆమె నన్ను చూసి వెంటనే ఏడవడం మొదలు పెట్టింది.
నేను ఆమెతో కొంచెం సేపు మాట్లాడాను, ఆమె నాతో ఒక సెల్ఫీ తీసుకొని పోస్ట్ చేసింది.
అడవిలో హిల్లరీ క్లింటన్ ని కలుసుకున్న ఒక తల్లి అనేక మంది మొహాలలో చిరునవ్వు నింపింది
ఒక్కసారిగా నేను అడవిలో నడవడం
-పెద్ద విశేషం అయిపోయింది. -నీ వల్ల జనం అడవుల్లో ఏడవడం మొదలుపెట్టారు అన్నమాట.
అవును, కానీ… కానీ ఒకరు తమలో ఉన్న బాధను వెళ్లగక్కడానికి ఇది మంచి ప్రదేశం.
నేను జపాను వారు అరణ్య స్నానం అని పిలిచే ఒక విషయం గురించి విన్నాను.
అవును, నువ్వు నాకు ఆ విషయం చెప్పడం గుర్తుంది.
-అవును -అది చదివిన వెంటనే…
నాకు నిజమే అనిపించింది.
నువ్వు, "నేను అరణ్య స్నానం చేస్తున్నాను" అన్నావు.
అవును, నాకు జనం అడవుల్లో నుండి బయటకు వచ్చి
చెట్ల వైపు చూస్తున్నట్టు, అలాగే
అక్కడే రౌండ్స్ కొడుతున్నట్టు కలలు వచ్చాయి.
-దర్శనాలు అనొచ్చు. -అవును!
నువ్వు అది స్వయంగా చూస్తున్నావు కదా, దాన్ని దర్శనం అనలేం.
నువ్వు నిజంగానే అడవుల్లో తిరుగుతున్నావు.
నా చుట్టూ ఈ అందం కమ్ముకుంది.
అంటే, చెప్ప శక్యము కాని అందం… ఆస్వాదిస్తూ ఉండిపోయా!
నేను అడవిలో నడుచుకుంటూ వెళ్లడం లేదు. అరణ్య స్నానం చేస్తున్నాను.
మేము నిలబడతాము!
మనం ఆ పోరాట పటిమను సంపాదించుకోవాలి.
దమ్మున్న మహిళలు ఎంతో శక్తివంతమైన వారు
లాస్ ఏంజెలెస్ కాలిఫోర్నియా
ప్రకృతితో మమేకమై సమయం గడిపితే మనలో ఎంతో మార్పు చోటు చేసుకుంటుంది.
చిన్నప్పుడు, జిసెల్ కరీల్లో తన కుటుంబ పోషణ కోసం కష్టపడుతూనే గడిపింది,
తన జీవితంలో ఒక లోటు ఉందని ఆమె తెలుసుకోవడానికి అనేక సంవత్సరాలు పట్టింది.
కానీ ఆమె సముద్రాన్ని కనుగొన్న నాట నుండి, తన జీవిత లక్ష్యాన్ని తెలుసుకుంది.
అది సమయమే స్తంభించిపోయే అద్భుతమైన క్షణం అనొచ్చు.
నా మనసులోకి ఇంకేదీ రాదు.
అంటే, ప్రకృతి యొక్క శక్తితో నాకు కనెక్షన్ ఏర్పడినట్టు అవుతుంది.
మీలాగే నాకు కూడా నా చిన్నప్పుడు,
సర్ఫింగ్ చేసే అలవాటు ఉన్నవారు ఎవరూ తెలీదు.
పెద్దదాన్ని అయిన తర్వాతే సర్ఫింగ్ చేయడం నేర్చుకున్నా,
అప్పుడే ఈ సముద్రం నాకు ఒక విషయాన్ని నేర్పించింది.
నా ధైర్యానికి పని చెప్పాలని.
ఇవాళ గనుక మీకు సర్ఫింగ్ చేయడం మొదటి సారి అయితే, మీ మనసు ఎంత దృఢమైనదో
మీరు తెలుసుకోవాలని కోరుకుంటున్నాను.
ఎంతో ధైర్యం ఉన్న మనసు.
ఏమంటారు?
ఇది లాస్ ఏంజెలెస్ బీచ్ లలో ఒక చిన్న ప్రాంతం.
ఈ ప్రదేశం భలే ఉంది.
అలాగే మీకు కావాలంటే కొంచెం బ్రెడ్ తీసుకోండి…
బాగుంది.
అవును. మా అమ్మానాన్నలు మెక్సికో నుండి వలస వచ్చినవారు.
జిసెల్ కరీల్లో, వ్యవస్థాపకురాలు, లాస్ కరేజ్ క్యాంప్స్
నేను ఏం చేసినా అది వారు ఇచ్చిన ప్రేరణతో చేసేదే.
మమ్మల్ని ఈ దేశంలోకి తీసుకురావడానికి వీరు ఎంతో త్యాగం చేసారు.
అలాగే మా అమ్మా నాన్నలు కష్టపడి ఎంతో…
అమ్మా.
మాకోసం ఆ మార్గాన్ని పదిలపరచడం కోసం వారు ఎంతో కష్టపడి అన్నిటినీ సమకూర్చారు.
అంటే, నేను కాలేజీకి వెళ్ళేంత వరకు మేము ఎంత బీదవారమో నాకు తెలీదు.
కాబట్టి నేను ఏ రోజూ నా గురించి, నా సంతోషానికి ఏం చేయాలని ఆలోచించలేదు.
ఎందుకంటే ఎలాగైనా నిలదొక్కుకోవాలని జీవిత పోరాటం పైనే నా దృష్టి నిలపడంతో ఆ ఆలోచన రాలేదు.
నెలవారీ జీతం పై ఆధారపడి బ్రతికే బ్రతుకు నుండి బయటపడాలి అంటే
మంచి చదువు చదవాలని నాకు తెలుసు.
అలాగే నేను ఇంకా నా ఇద్దరు చెల్లెళ్ళు… మేము ముగ్గురం కాలేజీలకు వెళ్లాం.
మా కుటుంబంలో కాలేజీకి వెళ్లిన మొట్టమొదటి అమ్మాయిలం మేమే.
-గొప్ప పని చేసావు, తల్లి. అద్భుతం. -అవును.
టోర్టిలాని అందులో అలా వేయకూడదు.
నెమ్మదిగా దాని మీద ఉంచాలి.
లేదంటే అది మంట ఎక్కువై కాలిపోతుంది.
నేను తూర్పు లాస్ ఏంజెలెస్ లో పెరిగాను,
మా అమ్మ తన జీవితాంతం ఆహార ఫ్యాక్టరీలోనే పనిచేసింది.
అలాగే మా నాన్న ఒక మెకానిక్.
ఆదివారాలు కూడా తప్పక పని చేసేవారు.
మేము ఒక ఆదివారం రోజున సెలవు తీసుకొని సరదాగా బీచ్ లో
కూర్చున్నది లేనే లేదు.
మేము ఒక గొడుగు అలాగే కుర్చీలు కొనుక్కోవడానికి కూడా మాకు చాలా ఏళ్ళు పట్టింది అనుకుంట.
చివరికి మేము కొనుక్కున్నప్పుడు కూడా,
మా వీధి చివర ఉండే చిన్న షాపులో చవకగా అయిదు డాలర్లకు
వచ్చే కుర్చీలు కొనుక్కున్నాం.
కాబట్టి ఇక్కడికి రావడం అయితే వచ్చాము,
కానీ ఇక్కడి వారిలా ఏరోజూ బ్రతికింది లేదు.
తర్వాత కావాలనుకుంటే నువ్వు మొక్కజొన్న లేదా బీన్స్ వేసుకోవచ్చు.
నా చిన్నప్పుడు, నేను ఒక బేథింగ్ సూట్ కొనుక్కోవడానికి సంవత్సరాలు పట్టింది.
మా అమ్మా నాన్నలు నన్ను బీచ్ కి రెండే సార్లు తీసుకెళ్లినట్టు గుర్తు.
వెళ్లిన ఆ రెండు సార్లలో ఒకసారి,
నా చెల్లిని ఒక అల విసిరేయడంతో పెద్ద రాద్ధాంతం జరిగింది.
ఇకపోతే మా అమ్మకు ఈదడం రాదు.
కాబట్టి ఆమె ఆ రోజు చాలా భయపడింది.
ఆమె నాతో ఒక మాట అనడం నాకు గుర్తుంది,
"సముద్రంతో జాగ్రత్తగా ఉండాలి. ఆమె ఒక త్రైసియోనెర" అంది.
దానికి స్పానిష్ లో, సముద్రాన్ని నమ్మకు, అది నిన్ను ముంచేయగలదు అని అర్థం.
ఆ మాట నా మనసులో అలా పాతుకుపోయింది.
అంటే, నేను సముద్రంలోకి వెళ్ళినప్పుడు అది ఎంత భయంకరమైన ప్రదేశమో తెలుస్తుంది.
సర్ఫింగ్ నేర్చుకోవాలని నువ్వు ఎలా నిర్ణయించుకున్నావు?
నేను ఇంకా మా చెల్లి వెనీస్ బీచ్ దగ్గరలోకి ఇల్లు మారాం.
మేము ఇద్దరం కలిసి ఒక బెడ్ రూమ్ అపార్ట్మెంట్ తీసుకున్నాం.
అలా అక్కడ ఉండగా ఒకసారి వెనీస్ బీచ్ కి వెళ్లాం.
మేము ఒక కోచ్ తో పాటు రెండు గంటలు సాధన చేసాం.
చలిగి కాస్త ఇబ్బంది పడ్డాం.
-కానీ ఉత్సాహం అయితే పోలేదు. -ఎలాగైనా నేర్చుకోవాలని.
ధృడంగా నిశ్చయించుకున్నాం. చాలా బలమైన కోరిక.
ఆ రోజు నేను ఒక్క అల మీద కూడా సర్ఫ్ చేయలేదు.
నిజానికి నేను సరిగ్గా ఒక అలపై సర్ఫ్ చేయడానికి నాకు ఆరు నెలలు పట్టింది.
సర్ఫ్ చేయడం ప్రారంభించినప్పుడు నీకు భయం వేసిందా?
చాలా వేసింది.
అవును.
కానీ నాకు వీళ్ళ మీద నమ్మకం ఉంది.
నేను జయించడానికి ఇంకా సిద్ధపడని
బలమైన, గగుర్పాటు పుట్టించగల భయం అది.
సముద్రానికి దాని సొంత వ్యక్తిత్వం ఉంది, మనకు ఆ వ్యక్తిత్వంతోనే పాఠాలు నేర్పుతుంది.
ఎందుకంటే, ప్రతీ రోజూ మనకు ఏదొక కొత్త విషయాన్ని నేర్పుతూనే ఉంటుంది.
దానిలోని ఒక కొత్త కోణాన్ని మనకు చూపుతుంది, ఆ నూతన అనుభూతులకు మనం ఎలా స్పందిస్తామనేది చాలా ముఖ్యం.
నేను నా ధైర్యాన్ని తిరిగి పొందడానికి అదే కారణం అంటాను.
నాకు అత్యంత భయం పుట్టించేదాని లోనికి నేరుగా దూకడం ద్వారా.
చాలా మంది ఒకేసారి అలా చేయలేరు, కానీ మెల్లి మెల్లిగా మనలోని బలం పెరుగుతుంది.
అయితే నువ్వు… చూడు ఎలా ఉన్నావో. నువ్వు చాలా బలంగా తయారవుతున్నావు.
నాకు తెలుస్తోంది!
సరే, నువ్వు వెళ్ళేటప్పుడు నేను నీకు సహాయం చేస్తాను.
సిద్ధమా?
నేను ఒక టీచర్ గా పని చేసేదాన్ని, ఆ చిన్న పిల్లల మనసులను మలచిన అయిదు
సంవత్సరాలు ఎంతో అద్భుతంగా గడిచాయి.
నా విద్యార్థుల గురించి ఆలోచిస్తూ, వాళ్ళు కూడా ఈ అనుభూతిని అనుభవిస్తే
ఎంత బాగుంటుందో కదా అని ఆలోచించుకోవడం బాగా గుర్తు.
నేను ఫీల్ అయ్యే దాన్ని వాళ్ళు ఫీల్ అవ్వాలని.
సముద్రం యొక్క బలాన్ని అనుభవించి, అది నన్ను ఎలా మలిచిందో అర్థం చేసుకోవాలని.
ఆ ఆలోచనల కారణంగా పుట్టినదే లాస్ కరేజ్ క్యాంప్స్.
-నీ పేరు ఏంటి? -మియా.
మియా. నిన్ను కలవడం చాలా సంతోషం, మియా.
-నీ పేరు ఏంటి? -లేయా.
లేయా. నిన్ను కలవడం సంతోషం, లేయా.
-మరి ఈ బుల్లి అమ్మాయి ఎవరు? -దాలియా.
ఓహ్, అమ్మో, దాలియా. భలే పేరు. దాలియా, నీ వయసు ఎంత?
-నాలుగు. -నువ్వు నాలుగేళ్ల అమ్మాయివి!
-నువ్వు సర్ఫింగ్ చేయడం ఇదేనా మొదటిసారి? -అవును.
అయితే మనిద్దరం కలిసి వెళదాం, సరేనా?
నువ్వు నాకంటే బాగా సర్ఫింగ్ చేయగలను అనుకుంటున్నావా?
-అవును. -నేను కూడా అదే అనుకుంటున్నాను.
నాకు ఇంకొక హై-ఫైవ్ ఇస్తావా? అద్భుతం. సరే, నేను రెడీ.
తల పైకి ఎత్తాలి, బీచ్ ని చూడాలి.
అలాగే పక్కకి.
అలాగే క్రిందకు వంగి ఉండాలి.
క్రిందకు వంగండి. అనుభవం ఉన్న వారు చేసేలా. అద్భుతం.
ఇవాళ మీరు ఏం నేర్చుకోబోతున్నారు?
ధైర్యంగా ఉండటం.
లాస్ కరేజ్ క్యాంప్స్ పై నాకు ఉన్న ఆశ ఏంటంటే, ఇక్కడికి వచ్చే ఈ పిల్లలకు…
తల పైకి ఎత్తాలి.
…ఒక బలమైన లాటిన్ అమ్మాయిని చూసే అవకాశం దక్కాలనే.
నువ్వు సాధించావు!
భలే చేసావు, మియా. బాగుంది.
నువ్వు సాధించిన ఈ విషయాల ద్వారా అనేకులు ఎంతో నేర్చుకోగలరు.
నీకు ఇష్టమైన ఒక దాన్ని కనుగొని, దాని కోసం సర్వం ఒడ్డుతున్నావు.
ఏమాత్రం భయం లేకుండా.
తల పైకి ఎత్తాలి.
లాస్ కరేజ్ క్యాంప్స్ ద్వారా నేను పాఠాలు నేర్పుతున్న ఈ పిల్లలకు
తమను ఉత్తేజంతో నింపగల పనులు చేయడానికి
ఒక అద్భుతమైన అవకాశం వారికి ఉందని తెలిసేలా చేయడం నా బాధ్యత.
సర్ఫింగ్ మనకు మన శరీరాల ద్వారా ఏం చేయగలమో తెలిసేలా చేస్తుంది.
నీటితో మనకు ఉన్న కనెక్షన్, అలాగే ప్రకృతి ప్రసాదించిన ఈ శక్తితో మనం ఎలా మెలగగలం అని తెలిసేలా చేస్తుంది.
చాలా థాంక్స్.
-చాలా థాంక్స్. -బై.
దాలియా, బుజ్జి, నాకు రెండు కావాలి.
సూపర్!
పైకి లెగు.
బోర్న్ మౌత్ ఇంగ్లాండ్
మనం రికార్డు చేయబోతున్నామా?
డా. జేన్ గుడ్ఆల్, డి.బి.ఈ ప్రిమటాలజిస్ట్ మరియు మానవ శాస్త్రవేత్త
ప్రకృతితో బలమైన అనుబంధాన్ని ఏర్పరచుకున్న అనేకమంది దమ్మున్న
మహిళలు నాకు తెలుసు.
వారందరూ తమ కోసం, తమ ప్రజల కోసం, పర్యావరణం కోసం ఒక మెరుగైన
భవిష్యత్ ని నిర్మించడానికి పాటు పడుతున్నారు. మనందరి కోసం కష్టపడుతున్నారు.
జేన్ గుడ్ఆల్ అలాంటి వారిలో నేను హీరోయిన్ గా చూసే వ్యక్తి,
ఆమె తన జీవిత కాలంలో ఎంతో గొప్ప పని చేసారు.
-హాయ్, డా. గుడ్ఆల్. -హలో.
-హాయ్. -మిమ్మల్ని ఇలా వ్యక్తిగతంగా కలవడం చాలా సంతోషం.
నిన్ను కలవడం కూడా సంతోషం, అవును.
ఎలా ఉన్నారు?
జీవితంలో ఎప్పుడూ ఇంత బిజీగా లేను.
నేన్ను చెప్పేది వినిపిస్తోందా? జేన్, మాయ-రోజ్?
-అవును, వినిపిస్తోంది. -అవును.
మాయ-రోజ్ క్రైగ్ ని త్వరలో కాబోతున్న మరొక జేన్ గుడ్ఆల్ అని అనొచ్చు.
డా. మాయ-రోజ్ క్రైగ్ పర్యావరణ కార్యకర్త
కానీ ఆమె అంతకు మించిన సత్తా ఉన్న వ్యక్తి అనొచ్చు.
నేను ఈ పనిని చాలా చిన్న వయసు నుండే చేయడం ప్రారంభించాను.
పక్షుల పైన తనకున్న ప్రేమ, అలాగే దృఢమైన సంకల్పంతో,
ఆమె ఒక గొప్ప పర్యావరణవేత్త అయింది.
నా తరం వారికి పర్యావరణ మార్పు చాలా పెద్ద సమస్య.
మా వయసు పెరుగుతున్న కొలది, నాకు తెలిసి కుర్రాళ్లకు
మా "పెద్దవారు" ఈ సమస్యను సరిదిద్దలేరు అని
చాలా మందికి స్పష్టంగా అర్థమైంది,
కాబట్టి ఇప్పుడు బాధ్యత మాపై పడింది.
ఇక్కడ టీ ఇంకా విస్కీ ఉన్నాయి.
ఒక్క గుటక వేస్తే చాలు. నా గొంతు సరైపోతుంది.
ఆ విషయం నీకు తెలుసా?
-నేను… -నేను ప్రయత్నించలేదు.
నేను నలుగురు ఓపెరా గాయనిలను,
విడివిడిగా ఉన్నప్పుడు, "మీ స్వరపేటిక బాగా అలసినట్టు అనిపిస్తే ఏం చేస్తారు?" అని అడిగాను.
విస్కీ.
-ఆసక్తిగా ఉంది. -నిజంగా.
నేను కూడా ఈ విస్కీ కిటుకుని ట్రై చేయాలి.
త్రాగు.
నా చిన్నప్పుడు, నాకు గొంతులో మంట పుట్టినప్పుడు మా అమ్మమ్మ వేడి విస్కీని
నేను పీల్చేలా చేసేది, అంటే అందులో కొంచెం
తేనే కూడా వేసేది అనుకోండి.
అది పని చేయదు. నాకు… ఇలాగే నచ్చుతుంది.
జేన్, మీకు పర్యావరణ సంరక్షణ
ఎందుకు అంత ముఖ్యమైనదో మాకు కొంచెం వివరంగా చెప్తే సంతోషిస్తాం.
మీరు చేసిన పనిని బట్టి మాత్రమే కాక, ఒక వ్యక్తిగా మీకు దానితో ఉన్న అనుబంధం గురించి చెప్పండి.
నాకు పుట్టుకతోనే జంతువులు అంటే చాలా ఇష్టం.
మా చిన్నప్పుడు, మా ఇంట్లో టీవీ ఉండేది కాదు.
కాబట్టి బయట తిరుగుతూ అన్నీ తెలుసుకున్నాను.
ఈ ఊర్లోనే. మనం బోర్న్ మౌత్ లో ఉన్నా, నేను ఇక్కడే పెరిగాను.
నా కుక్క రస్టీతో అలా షికార్లు కొడుతూ,
సముద్రం దగ్గరలో ఉండే గుట్టలపై తిరిగేదాన్ని.
జంతువులను ప్రేమించేదాన్ని. వాటిపై నాకు ఉన్న ప్రేమకు కారణం అంటూ ఏమీ లేదు.
నేను పుట్టుకతోనే అంత.
టీవీ ఉండేది కాదు కాబట్టి పుస్తకాలు చదవడం బాగా అలవాటైంది.
నేను మొట్టమొదటి డాక్టర్ డూలిటిల్ పుస్తకాన్ని చదివినప్పుడు నాకు ఎనిమిది ఏళ్ళు.
అలాగే ఆ తర్వాత నేను టార్జన్ పుస్తకం చదివాను.
అవును, మీరు రావడానికి ముందు నేను దీన్ని కాస్త తిరగేసాను,
ఇది చాలా అద్భుతమైన పుస్తకం.
అది ఒక వ్యక్తిపై… ఏమనాలి, ఒక వ్యక్తి ఊహాశక్తిని ఎంతగా పదును పెట్టగలదో నాకు తెలిసింది.
అవును.
అది చదవడంతో నేను ఆఫ్రికాకి వెళ్లి, అడవి జంతువులతో ఉండాలని, వాటిపై పుస్తకాలు రాయాలని
కలలు కంటూ ఉండేదాన్ని.
ఎందుకంటే ఆ రోజుల్లో మహిళా శాస్త్రవేత్తలు ఎవరూ లేరు.
కాబట్టి వారంతా నన్ను చూసి నవ్వి, నేను సాధించగలది ఇంకేమైనా ఉంటే దాన్ని కలలు కనమన్నారు.
కానీ మా అమ్మ అలా అనలేదు.
ఆమె, "నీకు ఇలాంటి పనిని నిజంగా చేయాలని ఉంటే,
నువ్వు చాలా కష్టపడి పని చేయాలి,
అవకాశాన్ని అస్సలు వదులుకోకూడదు,
అలా పట్టు విడవకుండా ప్రయత్నిస్తే, నీకు ఒక మార్గం దొరుకుతుంది" అంది.
నాకు ఎంత మంది యువతులు ఈ మాట ఉత్తరం రూపంలోనో లేక వ్యక్తిగతంగా చెప్పారో తెలీదు కానీ, చాలా మంది
"మీకు థాంక్స్, మీరు సాధించారు కాబట్టి నేను కూడా సాధించబోతున్నాను" అని అన్నారు.
నేను నడిపించిన అనేక పర్యావరణ సంరక్షణ కార్యాలు అలాగే ప్రచారాలు మీరు చేసిన
పనిని ఆధారం చేసుకొని చేసినవే అని చెప్పక తప్పదు.
అనేక దశాబ్దాల పాటు మీరు చింపాంజీలను గమనిస్తూ
అలాగే జంతువులను తమ ఆవాసాలలో పర్యవేక్షిస్తూ
తెలుసుకున్న విషయాలలో మేము తెలుసుకోవాలి అనేటటువంటి విషయాలు ఏమైనా ఉన్నాయా?
అంటే, నాకు తెలిసి… అంటే, ఒక విషయం ఏమిటంటే…
నా గురువు, లూయిస్ లీకి, నన్ను కేంబ్రిడ్జ్ కి పంపినప్పుడు,
అది 1961లో,
నేను అప్పటికే ఒక ఏడాది చింపాంజీలతో పని చేశాను.
అప్పట్లో నాకు వాటి గురించి పెద్దగా ఏమీ తెలీదు.
కానీ నాకు చింపాంజీలకు పేర్లు పెట్టకూడదు అని చెప్పారు. నంబర్లు మాత్రమే ఇవ్వాలి అంట.
అది ఒక శాస్త్రీయమైన క్రమం అన్నారు.
వారి వ్యక్తిత్వాల గురించి, మనసుల గురించి అలాగే భావాల గురించి
మాట్లాడకూడదు అన్నారు.
అవి కేవలం మనుషులకు మాత్రమే ఉంటాయన్నారు.
కానీ, నా కుక్కని గమనించడం ద్వారానే అది నిజం కాదని నాకు అర్థం అయింది.
ఈ ప్రొఫెసర్ ల ఆవిష్కరణలు కూడా…
అది తెలుసుకొని నేను చాలా భయపడ్డాను. నేను అప్పటికి కాలేజీకి కూడా వెళ్ళలేదు.
కానీ అప్పుడే ఈథోలజిలో పీహెచ్డీ చేస్తున్నాను,
అప్పటికి నాకు ఈథోలజి అంటే ఏంటో కూడా తెలీదు.
అలా, మెల్లి మెల్లిగా, జాగ్రత్తగా నోట్స్ రాసుకోవడం వల్ల,
అలాగే హ్యూగో చిత్రీకరించిన డాక్యుమెంటరీలతో…
హ్యూగో వాన్ లావిక్ అడవి జంతువుల చిత్ర నిర్మాత
…నేను వివిధ ప్రదేశాలకు వెళ్లేదాన్ని,
అలాగే మనకు అత్యంత దగ్గర పోలికలు ఉండి, అనేక ప్రవర్తన లక్షణాలను
పంచుకుంటున్న ఈ జంతువులతో మనకు ఉన్న
అతిపెద్ద వ్యత్యాసం ఏమిటంటే,
వాటితో పోల్చితే మన తెలివితేటలు అభివృద్ధి చెందే వేగమే.
కానీ మనం అనుకునే దానికన్నా జంతువులు చాలా తెలివైనవి.
మాయ-రోజ్.
నువ్వు, నాకు తెలిసి, పక్షుల వీక్షకురాలివి. కదా? నువ్వు కూడా ప్రకృతి మధ్య పెరిగిన దానివే కదా?
మా అమ్మా నాన్నలు ఇద్దరూ పక్షుల వీక్షకులు.
కాబట్టి నేను కూడా… నన్ను వాళ్ళు మొదటిసారి పక్షుల వీక్షణకు తీసుకెళ్లినప్పుడు నేను తొమ్మిది రోజుల పిల్లను.
ఇది నాకు మొదటి నుండి నేను ఎంతో ఇష్టంతో చేస్తున్న పని.
-దాని ముక్కు కనిపిస్తోందా? -అవును.
-దాని రంగు ఏంటి? -ప్రకాశవంతమైన నారింజ రంగు.
అవి చాలా అందమైనవి, అలాగే వాటిని చూడటం కూడా చాలా సులభం.
అన్ని చోట్లా ఉంటాయి, మనం పల్లెటూళ్లలో ఉన్నా లేక
నగరాల్లో ఉన్నా పక్షులు కనిపిస్తాయి.
కాస్త ఓర్పు అలాగే మంచి చూపు ఉంటే చాలు.
అలాగే బలమైన ఆశావాదం.
అంటే ఏంటి?
ఆశ పెట్టుకోవడం.
అది నిజమే అయ్యుండొచ్చు.
నేను దాన్ని కనిపెట్టాను.
కాబట్టి నేను రకరకాల పక్షుల వీక్షణా కార్యక్రమాలను ఏర్పాటు చేస్తూ
పిల్లలు ఇంకా టీనేజర్లు ప్రకృతికి చేరువ కావడానికి
చాలా రకాలుగా పని చేస్తుంటాను.
నేను గనుక ఈ పక్షులపై ప్రేమ లేకుండా
ప్రకృతి మధ్య, బయట తిరుగుతూ పెరిగి ఉండకపోతే,
చాలా భిన్నమైన వ్యక్తిని అయ్యుండే దాన్ని.
ప్రకృతి మనపై ఎంతో బలమైన ప్రభావాన్ని చూపగలదు.
ఒక్కోసారి ఆ ప్రకృతితో మనం ఏర్పరచుకునే సంబంధం ఎప్పటికీ నిలిచిపోతుంది.
బాగా ఎంజాయ్ చేస్తున్నాను. బలంగా ఉన్నట్లు ఫీల్ అవుతున్నాను.
సిల్వియా వాస్కెజ్-లవాడో తనకు ఎంతో అవసరమైన సమయంలో
ప్రకృతిని హత్తుకుంది.
ప్రతీ ఖండంలో ఉన్న అతిపెద్ద పర్వతం మీదకు ఆమెను
నడిపించిన ఒక నూతన జీవన శైలిని ఆమె ప్రారంభించింది.
ఇది నా ఏడవ సమ్మిట్.
క్యాట్ స్కిల్ పర్వతాలు న్యూ యార్క్
వావ్. దీనిని చూడండి, మిత్రులారా.
-ఇది భలే అందంగా ఉంది. వావ్. -ఇది చాలా అద్భుతంగా ఉంది.
ఇది అందంగా ఉంది.
వావ్.
ప్రస్తుతం, నేను ఒక సందేశాన్ని ప్రపంచానికి అందించడానికి సర్వశక్తి ఒడ్డి కృషి చేస్తున్నాను.
సిల్వియా వాస్కెజ్-లవాడో పర్వతారోహకురాలు
నేను పర్వతాల ప్రవక్తను. నాకు వీలైనంత మందిని ఇటుగా లాగడానికి చూస్తున్నాను.
-అలా ఒక టి-షర్ట్ పైన రాయించారా? -రాయిస్తే బాగుంటుంది.
మీరు తప్పకుండా రాయించాలి.
-నిజమే. -నేను కొన్ని కొంటాను.
అవును. పర్వతాల ప్రవక్త.
-పర్వతాల ప్రవక్త. -దయచేసి టి-షర్ట్ చేయించండి.
సరే, మనం ఏం చేయబోతున్నాం అంటే
ఒక పర్వతం నుండి క్రిందకు ఎలా రావాలో చిన్న పాఠం నేర్పిస్తాను.
సరే, మీరు గనుక నా రాపెల్ పరికరాన్ని చూస్తే, ఇక్కడ చిన్న పళ్ళు ఉన్నట్టు తెలుస్తుంది.
మనం క్రిందకు దిగేటప్పుడు, దీని వల్లే రాపిడి శక్తి విడుదలై నెమ్మదిస్తాం.
-మనం దీన్ని తిప్పాలి. -మనము ఈ చిన్న లాక్ ని తిప్పాలి.
ఆ తర్వాత కొంచెం ఒత్తిడి పెట్టి పని చేస్తుందో లేదో చూడచ్చు.
మన ప్రాణాలు దీని మీదే ఆధారపడి ఉంటాయి.
-అది ఇదే. -అది ఇదేనా?
అది ఇదే.
-దీని సాయంతో మనం నెమ్మదించగలం… -సరే.
ఇది ఉంటేనే మనం సురక్షితంగా క్రిందకు దిగగలం.
సరే. అయితే, ముందుగా మీరు… మీ చేతులు తెరవండి.
తాడు క్రింది…
-తాడును క్రింద నుండి పట్టుకోండి. -క్రింద నుండి.
మీరు చేతితో పట్టుకోబోయే ముక్క దగ్గర.
తర్వాత క్రిందకు లాగండి. నేను క్రిందకు వెళ్లాలనుకుంటే,
-ఇది ఊడుతుంది. -అవును.
-నేను ఏదైనా ఒక కొండపై వేలాడుతూ… -దాని మీద ఉండే ఒత్తిడి, అమ్మా.
...దీన్ని ఇలా చేయగలిగితే, ప్రాణాలతో బయట పడగలను.
ఒకసారి దాన్ని పోనిచ్చి పని చేస్తుందో లేదో...
-అర్థమైంది. నాకు తెలుస్తుంది. -నీకు ఇప్పుడు తెలుస్తుంది.
-అవును. -అర్థమైంది.
అది చాలా ముఖ్యమైన భాగం, అమ్మ.
నువ్వు పడుతుంటే, నిన్ను నువ్వు ఆపుకోవడానికి చాలా ముఖ్యం.
అది నిజమే.
నిజం. నేను నా పిల్లలకు చెప్పేదే చెప్తున్నా, భద్రత చాలా ముఖ్యం.
దానిపైనే నీ ప్రాణాలు ఆధారపడి ఉంటాయి, కాబట్టి…
ఇది భలే ఉంది.
మీ వ్యక్తిగత జీవిత ప్రయాణాన్ని చూసినప్పుడు నాకు బాగా నచ్చే విషయం ఏంటంటే
మీరు ప్రకృతిని మీ మానసిక గాయాలను మాన్పడానికి ఎలా వాడుకున్నారనేదే.
మాకు ఆ ప్రక్రియను కాస్త వివరిస్తారా?
అంటే, దురదృష్టవశాత్తు, ప్రపంచంలోని ప్రతీ ముగ్గురు మహిళల్లో ఒకరిలా,
నేను కూడా లైంగిక వేధింపులకు గురైన వ్యక్తినే.
ఆ సంఘటన యొక్క గాయాలు
ఆ కాల జ్ఞాపకాలు నన్ను మానసికంగా స్తంభించిపోయేలా చేసాయి.
-అలాగే… -మీ చిన్నప్పటి జ్ఞాపకాలా?
నా చిన్నప్పటి జ్ఞాపకాలు. అది నాకు ఆరు నుండి పదేళ్ల వయసులో జరిగింది.
దురదృష్టవశాత్తు, ఈ జ్ఞాపకాలు మదిలోకి రాకుండా ఉండటానికి
నేను మద్యాన్ని ఆశ్రయించాల్సి వచ్చింది.
అంటే, నేను నా శరీరానికి హాని కలిగేంతగా మద్యానికి బానిసనైపోయాను.
అలా చేస్తూ జీవితంలో అట్టడుగు స్థాయికి చేరిపోయా. అప్పుడు సహాయం కోసం మా అమ్మకు ఫోన్ చేశాను.
అప్పుడు ఆమె తనతో కలిసి ప్రకృతితో బలమైన,
స్వస్థతను ఇచ్చే ధ్యానం చేయడానికి నన్ను పెరుకి రమ్మని చెప్పింది.
మేము అలా ధ్యానం చేస్తుండగా, నా మనసులో కనిపించిన మొట్ట మొదటి దృశ్యం
ఆ వేధింపుల సమయంలో సతమతం అవుతున్న ఆ చిన్న పిల్ల దృశ్యమే.
ఒక మూల, భయంతో వణుకుతూ కూర్చున్న బిడ్డ.
అలాగే ఆ చిన్న పిల్లను ఎదిగిన నేనే దగ్గరకు తీసుకొని
నేను ఇన్నాళ్లుగా విస్మరించిన ఒక బంధాన్ని ఏర్పరచుకుంటున్నట్టు కనిపించింది.
మేము అలా ఒకరిని ఒకరం హత్తుకొని ఉండగా, ఒక కంపన శబ్దం వినిపించింది.
ఒక్కసారిగా కొన్ని పర్వతాలు కనిపించాయి,
అలాగే ఆ చిన్న పిల్ల నన్ను ఆ పర్వతాల వైపు లాగుతున్నట్టు కనిపించింది.
-అమ్మో. -అంటే అదంతా మీకు కనిపించి ఫీల్ అయ్యారా?
నేను ఆ దర్శనంలో అదే చూసి, ఫీల్ అయ్యాను.
-అది అద్భుతం. -నిజంగానే అద్భుతం.
ఆ దర్శనం వచ్చిన తర్వాత, నేను, "సరే, నేను దీన్ని రెండు విధాలుగా చూడవచ్చు.
ఒకటి నేను నా చిన్నతనంతో చేయి పట్టుకొని జీవితం అనే పర్వతాలలో నడుచుకుంటూ వెళ్తున్నట్టు అనుకోవచ్చు.
లేదా నిజంగానే ఒక పర్వతం దగ్గరకు వెళ్లి ఏమవుతుందో చూడవచ్చు" అనుకున్నాను.
-వావ్. -ఇక, అలా నేను…
అలా నా జీవితంలోని ఒక పెద్ద గాయం మానడానికి ఇది సహాయం చేసింది.
దాంతో నేను నా సాహసాన్ని ప్రారంభించాడని ప్రపంచంలోనే అతిపెద్ద పర్వతానికి వెళ్ళాను.
-నేను ఎవరెస్ట్ బేస్ క్యాంప్ కి వెళ్లాను. -మీరు ఎవరెస్ట్ నుండి మొదలుపెట్టారు.
మీరు, "నేనైతే ఒక పర్వతాన్ని చూసాను. కాబట్టి చిన్న పర్వతంతో ఎందుకు మొదలు పెట్టడం.
వెళ్ళేటట్లు అయితే భూమి మీద అతిపెద్ద పర్వతం నుండే ప్రారంభిస్తాను" అనుకున్నారు.
మొదటి రోజున, మేము నామ్చే బజార్ అనబడే చిన్న టౌన్ కి వెళ్లాం,
అది హిమాలయాలకు ముఖ్య ద్వారం లాంటిది.
అక్కడికి వెళ్లిన మరుక్షణం నా జీవితం మారిపోయింది.
జీవితంలో మొట్టమొదటి సారి,
నేను మునుపెన్నడూ ఊహించని ఈ పర్వతాల
భారీ… పక్క నుండి భారీ దృశ్యాన్ని చూసాను.
ప్రకృతి ప్రసాదించిన ఆ మహా ప్రసాదాలతో పోల్చితే
మనం సూక్ష్మమైన చీమలతో సమానం.
ఆ అద్భుతమైన, భారీ పర్వతాలను చూస్తే…
మనం భద్రంగా ఉన్నాం అనే ఒక ఫీలింగ్ వస్తుంది,
మనం అక్కడే ఉంటే బాగుంటుంది అనిపించే బలమైన ఫీలింగ్.
నేను అలా ఫీల్ అయ్యేలా ఒక్క మనిషి కూడా చేయలేకపోయారు.
అప్పుడు నేను, "ఇంకా ముందుకు వెళ్ళాలి" అనుకున్నాను.
ప్రకృతి మన మనసులో అలాంటి భావనను పుట్టించగల విధానం చాలా గొప్పది.
ఈ రోజు చాలా బాగుంది. ఇది చాలా అందమైన, గొప్ప రోజు.
నాకు స్వర్గంలో ఉన్నట్టు ఉంది.
మిమ్మల్ని అక్కడికి మీలో ఉన్న ఒకటి వెళ్లేలా చేసింది.
అవును.
-మీలో ఉన్న ఆ చిన్న పిల్ల… -అవును.
…మిమ్మల్ని నడిపించింది, కారణంగా ఒక్కసారిగా
మీరు ఒక మానవ అతీతమైన అనుభవాన్ని పొందడానికి వీలైంది.
నాతో నేను అనుసంధానించబడినప్పుడు ఎలా ఫీల్ అయ్యానో నాకు ఇంకా గుర్తుంది.
నాకు స్పష్టంగా తెలిసిన ఒక విషయం ఏంటంటే,
"సిల్వియా, ఇదే నీ ప్రయాణం. నువ్వు ఇదే చేస్తుండాలి" అని.
అందుకుగాను నేను ఎవరెస్ట్ పట్ల కృతజ్ఞురాలిని.
నేను, "ఏదొక రోజు నీ దగ్గరకు తిరిగి వచ్చి నీకు థాంక్స్ చెప్పుకుంటాను.
పైకి ఎక్కడానికి ప్రయత్నిస్తాను" అనుకున్నాను.
నా జీవిత అన్వేషణలు అన్నిటికీ అక్కడే నాంది పడింది.
మీకు అలాగే ఆ పర్వతానికి మధ్య మీరు ఒక వాగ్దానం చేసుకున్నారు.
పర్వతంతో చేసుకున్నాను. అది నేను నమ్మలేకపోతున్నాను.
ఎందుకంటే మౌంట్ ఎవరెస్ట్ అనేది పాశ్చాత్య పేరు,
కానీ స్థానికంగా దానికి ఉన్న టిబెటియన్ పేరు చొమోలుంగ్మా,
దానికి అర్థం, "ప్రపంచానికి అమ్మ" అని.
భలే పేరు.
అది ఎలా అనిపించిందంటే, నేను మనస్ఫూర్తిగా
ఈ ప్రపంచానికి తల్లి అయిన పర్వతానికి ప్రమాణం చేసినట్టు అనిపించింది.
-ఓరి, దేవుడా, సిల్వియా. -అది చాలా…
నన్ను ఈ ప్రయాణం వైపు నడిపించిన మ్యాజిక్ అదే.
-అది అద్భుతమైన విషయం. -అత్యద్భుతం.
-మనం క్రిందకు వెళ్ళాలి. -సరే.
ముందు నిన్ను సెట్ చేసి, నీకంటే ముందు నేను వెళ్తా.
సరే.
నేను కూడా జీవితంలో, "ఆహ్, ఇది అద్భుతం" అనిపించే అనుభవాలను ఎదుర్కొన్నా.
కానీ మీకు ఎవరెస్ట్ వద్ద ఎదురైనటువంటి అనుభవాలను ఎప్పుడూ పొందలేదు.
ఆశ్చర్యాన్ని కలిగిస్తూ, జీవితానికి ఒక అర్థాన్ని, లక్ష్యాన్ని ఇచ్చే అనుభవాలు ఎదురుకాలేదు.
ఏమో. ఇంకా అలాంటి సందర్భం నాకు ఎదురుకాలేదు.
-నేను కాస్త వెనక్కి వాలడానికి చూస్తున్నాను. -అవును.
ఇక్కడ నీరు భలే ఉంది.
ఓరి, దేవుడా.
సరే, ఇక నువ్వు రావడానికి సిద్ధం అవ్వాలి.
-నేను నీకు కొంచెం తాడును అందిస్తాను. -సరే.
-అలాగే. -నువ్వు సిద్ధం.
కాళ్ళు దూరంగా పెట్టి నిలబడు. దూరంగా… కాళ్లు దూరంగా పెట్టు.
-అంతే. చాలు. బాగుంది. -సరే.
-వెనక్కి వాలు. -కానీ…
నేను పట్టుకున్నాను.
-రెండు చేతులు క్రిందకు పెట్టు. -కానీ నేను అంత బాగా…
నేను తాడును అంత బాగా లూజ్ చేయలేకపోతున్నాను.
-అది ఇరుక్కుంటోందా? -ఇది ఇరుక్కుపోతోంది.
ఇది భలే ఉంది. నీటి ఒత్తిడి బాగా తెలుస్తుంది.
వెళ్లాలంటే ఎలాగైనా వెళ్లాల్సిందే.
-సిద్ధమా? -అవును.
నువ్వు చేయగలవు.
అంటే, నా ప్రాణాలు పోకుండా మీరు కాపాడతారు కదా.
ప్రస్తుతం నా మనసులో అదే ధైర్యంతో ఉన్నాను.
-నేను చావను. -లేదు. మెల్లిగా దిగు.
చిన్న అడుగులు వెయ్.
నువ్వు వచ్చేస్తున్నావు.
అంతే. అద్భుతం.
నాకు వీలైనంత మందిని ఇలాంటి అనుభవాలలోనికి తీసుకురావడమే నా లక్ష్యం…
ఒక్కసారి గనుక మనం ఇవి అందించే మంచిని తెలుసుకుంటే,
మనం ప్రకృతిలో ఎంత ముఖ్యమైన పాత్రను
పోషిస్తామో అర్థం చేసుకోగలుగుతాం.
-నువ్వు సాధించావు. -చాలా థాంక్స్.
నువ్వు చాలా కష్టపడి సాధించావు.
నువ్వు నాతో కలిసి ఎప్పటికైనా బేస్ క్యాంపుకి రావాలి.
-నువ్వు తప్పకుండా… -అలాగే చేద్దాం. ఎప్పటికైనా.
-హేయ్. నువ్వు భలే చేసావు. -సరే. థాంక్స్.
నా కూతురు నన్ను చూస్తే ఇప్పుడు బాగా మెచ్చుకుంటుంది.
ప్రతీ చింపాంజీకి హాయ్ చెప్పడానికి తన వ్యక్తిగతమైన రాగం ఒకటి ఉంటుంది.
దాన్ని మేము ప్యాంట్-హోట్ అంటాం.
అది దూరంగా ఉన్న వాటికి హాయ్ చెప్పడానికి వాడుతుంది, కాబట్టి అది నీకు కాదు.
ఇది నీకు. ఎందుకంటే నువ్వు దూరంగా ఉన్నావు కాబట్టి.
-సరే. -అది ఎలా అంటే…
ఇక, నీ కోసం దగ్గర ఉన్న వాటికి హాయ్ చెప్పే శబ్దం చేస్తాను.
ఇలా చేసిన తర్వాత రెండిటికీ సఖ్యత ఏర్పడితే, ఒకదానిని ఒకటి హత్తుకుంటాయి.
కాబట్టి ఈ కోవిడ్ అంటువ్యాధుల కారణంగా పిడికిళ్లు తట్టుకోవాలంటే వాటికి అస్సలు నచ్చదు.
కానీ విచారకరమైన విషయం ఏంటంటే, వాతావరణ మార్పు, జీవవైవిధ్య నష్టం,
అలాగే మన చుట్టూ వెలుస్తున్న మహమ్మారులకు కారణం
ప్రకృతి మరియు జంతువుల పట్ల మన అగౌరవం మాత్రమే.
అది మన తప్పే. మనమే చేతులారా చేసాం.
అవును. ఒక్కోసారి దాన్ని జీర్ణించుకోవడం నాకు కష్టంగా ఉంటుంది.
ఇంత తక్కువ సమయంలో మనం ఈ గ్రహానికి
చేసిన నష్టం అంతా ఇంతా కాదు.
నా కళ్ళతో చూసాను కాబట్టి నేను జీర్ణించుకోగలను.
కాకపోతే నీలాంటి యువత ఇప్పుడు ప్రకృతిని సంరక్షించడానికి ముందుకు వచ్చే ధోరణిని చూస్తుంటే
తప్పకుండా మంచి రోజులు రానున్నాయి అని నాకు అనిపిస్తోంది.
అవును. పర్యావరణ సమస్యలపై దృష్టి సారించిన యువకురాలిగా
నాకు ఇంతకు ముందు నేను ఒక్కదాన్నే ఉన్నానా అనిపించేది.
కానీ ఉన్నట్టుండి,
ఇప్పుడు నా వయసు యువత లక్షల మంది వీధుల్లోకి రావడం మొదలుపెట్టారు,
నిరసనలు తెలుపుతున్నారు.
అది చూసి సమాజంలో ఏదో మార్పు చోటుచేసుకుంది అనుకోవడం నాకు ఇంకా గుర్తుంది.
అలాగే ఇది పరిస్థితిని మార్చేస్తుంది అనుకున్నాను.
నాకు తెలిసి ప్రపంచంలో అనేక మంది యువకులకు వారి అభిప్రాయానికి విలువ లేదని చెప్పి ఉంటారు.
వాయిదా వేయకండి వెంటనే అడుగులు వేయండి!
కానీ నా ఉద్దేశంలో వాతావరణ మార్పు గురించి గళాన్ని వినిపిస్తూ…
మన పర్యావరణాన్ని కాపాడుదాం!
…అలాగే ఈ విషయాన్ని చర్చకు తీసుకురావడంలో
యువతది ముఖ్య పాత్ర అని నా ఉద్దేశం.
అలాగే జనంలో అవగాహన తీసుకురావడంలో కూడా.
ఒకటి చెప్పనా? బహుశా ప్రపంచంలో ఇతర చోట్ల కూడా
పర్యావరణం కోసం అనేక మంది పాటు పడుతున్నారంటే
మన భవిష్యత్తు సురక్షితంగానే ఉంటుందేమో.
-మేము నిలబడతాం! -మేము నిలబడతాం!
-మా పర్వతాల కోసం! -మా పర్వతాల కోసం!
ఈ పోరాటంలో అందరికంటే గట్టిగా గళం విప్పిన వారిలో
చాలా మంది ప్రాంతీయ తెగల ప్రజలు ఉన్నారు.
వాతావరణ ర్యాలీ
ప్రకృతితో అత్యంత మమేకమైన బంధం ఉన్న వారే, ఆ ప్రకృతి విలయ తాండవం
ఆడినప్పుడు అందరికంటే ఎక్కువగా ఇబ్బంది పడేవారు.
ఒక స్థానిక తెగకు చెందిన వ్యక్తిగా, నా మంచి కోసం,
బయటకు వెళ్లి, తిరిగి ఈ నేలతో ఒక్కటి కావడం నాకు చాలా ముఖ్యం.
ఇది లేకపోయి ఉంటే, నేను ఇక్కడ ఉండేదాన్ని కాదు.
నేను ఈ భూమిలో ఒక భాగాన్ని. ఈ ప్రకృతిలో నేను ఒక భాగాన్ని.
క్వనా చేసింగ్హార్స్, మరియు ఆమె అమ్మ, జోడి పాట్స్,
ఆర్కెటిక్ అరణ్య జీవుల ఆశ్రయం కోసం ఎంతో బలంగా పోరాడుతున్నారు.
క్వనా ఒక మోడల్ గా తనకు ఉన్న
మాధ్యమాల ద్వారా జనాన్ని తన లక్ష్యం వైపు మళ్లించడానికి ప్రయత్నిస్తోంది.
వాళ్లిద్దరూ చాలా బలమైన స్త్రీలు.
-చాలా దమ్మున్న వారు. -వారు పర్యావరణాన్ని కాపాడడం మాత్రమే కాదు,
ధైర్యంగా ఈ ఉద్యమంలో ముందుండి నడిపిస్తున్నారు.
మహిళల సంరక్షణ మెరుగవ్వాలి
లాస్ ఏంజెలెస్ కాలిఫోర్నియా
ఈ సూప్ చాలా బాగుంది.
చాలా థాంక్స్.
వావ్. దీని ఫ్లేవర్ నమ్మశక్యంగా లేదు.
ఇది మూస్ సూప్, ఇది మా అలస్కా వంటలలో ప్రధానమైన వంట.
క్వనా చేసింగ్హార్స్ మోడల్ మరియు భూముల సంరక్షకురాలు
ఇందులో మూస్ మాంసం, ఉప్పు, ఉల్లిపాయ…
జోడి పాట్స్-జోసెఫ్ భూముల సంరక్షకురాలు
…క్యారెట్స్, సెలెరీ ఇంకా అన్నం ఉంటాయి. ఇది మా జనానికి చాలా ముఖ్యమైన ఆహారం, తెలుసా?
నిజంగా.
-ఇది భలే రుచిగా ఉంది. -చాలా థాంక్స్.
మీరు ఆ మూస్ మాంసాన్ని మీతో తీసుకొచ్చారా?
-అవును. -భలే చేసారు!
-అలస్కా నుండి తీసుకొచ్చారా? -అలస్కా నుండి తీసుకొచ్చాను.
-భలే పని. -అవును.
అయితే, క్వనా, నువ్వు ఈ మధ్యనే ఎల్.ఏకి వచ్చావు.
అలస్కా నుండి ఇక్కడికి రావడం అంటే,
ఇక్కడి సంస్కృతి నాకు చాలా కొత్తగా అనిపించింది. తెలుసా?
అవును. కాకుండా ఎలా ఉంటుంది?
మరి, ఇక్కడ కూడా ప్రకృతికి దగ్గరగా ఉండడానికి ఏమైనా మార్గాలు తెలిసాయా?
నీకు అలస్కాలో అలవాటు పడిన ప్రాంతాలు అలాగే భూములకు వేరుగా ఉండే ఈ ప్రదేశంలో
ఈ నేలకు దగ్గరగా ఉండటానికి నీకు ఏమైనా మార్గాలు కనిపించాయా?
అంటే, నేను సిటీని వదిలి వెళ్లాల్సిన పని లేదు,
కానీ కాస్త ఏకాంతంగా ఊపిరి తీసుకోవడానికి కొన్ని ప్రదేశాలు తెలిసాయి.
మా పూర్వీకుల ప్రదేశానికి ఇంత దూరంలో కూడా
అలాంటి సంతృప్తిని పొందడం చాలా ముఖ్యమైన విషయం.
అలాగే నేను నీ పచ్చబొట్ల గురించి అడుగుదాం అనుకున్నాను,
ఎందుకంటే అందరూ పచ్చబొట్లు వేయించుకుంటున్నారు, కానీ నీ పచ్చబొట్లకు ఒక ముఖ్యమైన అర్థం ఉంది.
మా గ్విచిన్ తెగ ప్రజలలో, ఆడవారు పచ్చబొట్లు వేయించుకోవడం
ఒక ఆచారం.
స్త్రీ తత్వాన్ని తెలుసుకోవడానికి వారు ఆ సమయాన్ని వాడుకుంటారు.
అందుకని గడ్డం మీద మొదటిది వేస్తాం.
-మొదటిది అంటే, మొదటి లైనా? -ఒక లైన్. అవును.
క్వనా, అలాగే నీ మొదటి పచ్చబొట్టును నీకు మీ అమ్మగారే వేశారని ఎక్కడో చదివాను.
అవును, ఆమె… ఆమె మా తెగ వారిలో ఒక సాంప్రదాయ పచ్చబొట్ల ఆర్టిస్ట్.
నా విషయంలో అయితే, నా స్థాయిలో ఉన్న ఒక మొదటి
స్థానిక మోడల్ ని కావడమే కాకుండా, నా తెగకు చెందిన ముఖంపై వేసే
పచ్చబొట్టు కలిగిన స్థానిక తెగ మోడల్ ని కావడం నిజంగా ఒక పెద్ద గౌరవం.
వంద సంవత్సరాలలో ఆ వయసులో సాంప్రదాయబద్దమైన పచ్చబొట్టు
వేయించుకున్న మొట్టమొదటి అమ్మాయిని నేను.
నేను వచ్చిన ప్రదేశాన్ని జనం చాలా తప్పుగా అర్థం చేసుకుంటారు.
చాలా మందిలో ఒక అభిప్రాయం ఉండిపోయింది,
చాలా మంది, "మీరు ఇంకా ఇగ్లులలో ఉంటారా?" అని అడుగుతుంటారు.
లేదు, మేము ఇగ్లులలో ఉండం.
నువ్వు మోడలింగ్ చేస్తున్నావు, మరి నిన్ను చూసి జనం ఎలా స్పందిస్తుంటారు?
ఎందుకంటే, నువ్వు…
నువ్వు వృత్తిలో గొప్పగా రాణించడం మాత్రమే కాదు,
అనేకులకు ప్రతినిధిగా కూడా వ్యవహరిస్తున్నావు.
అంటే, నాకు తెలుసు, అది… నేను ఎక్కడికి వెళ్లినా,
మా ప్రజలకు ప్రతినిధిగా వ్యవహరించడానికి చూస్తుంటాను.
కాబట్టి నేను ప్రాతినిధ్యం వహిస్తున్న విషయాల గురించి మాట్లాడటానికి ఎప్పుడు అవకాశం దొరికినా, అంటే,
నేను ఎందుకు మోడలింగ్ చేస్తున్నానని ఎవరైనా అడిగితే…
ఎందుకంటే నేను ఇంతకు ముందు చాలా సార్లు,
"నేను చేస్తున్నది నా ప్రజలకు మేలు చేస్తుందా? నేను అసలు ఏం చేస్తున్నాను" అనుకున్నాను.
నేను అనేది అర్థం అవుతుందా?
అప్పుడు నా ద్వారా గుర్తింపు పొందిన అనేక స్థానిక అమ్మాయిలు నాకు గుర్తుకు వస్తుంటారు.
నాకు మా స్థానిక అమ్మాయిల నుండి, అలాగే స్థానిక మహిళల నుండి వచ్చిన
మెసేజిలు చూస్తుంటాను,
"నీ వల్ల నా కూతురు అందంగా ఫీల్ అవుతుంది.
మ్యాగజీన్ లో ఒక స్థానిక అమ్మాయిని చూసింది.
తనకు గుర్తింపు లభించింది" అని రాస్తుంటారు.
క్వనాకు ఉన్నంత ఖ్యాతి, ఇప్పుడు…
ఆ కవర్ పేజీలలో తాను పడినప్పుడు వెళ్లే సందేశం
"మేము ఇంకా ఉన్నాం" అని చెబుతుంది.
సరేనా? "మేము ఇంకా నిలిచి ఇక్కడ ఉన్నాం" అని.
జోడి, మీరు ఇంకా క్వనా మీ పర్యావరణాన్ని కాపాడటంలో
అలాగే మీ నేల, నీరు ఇంకా గాలి సంరక్షణకు సంబంధించిన ఉద్యమాలకు
బాగా పేరు సంపాదించుకున్నారు. అదంతా ఎలా ప్రారంభమైందో మాకు చెబుతారా?
అంతటి కృషి చేస్తూ మీరు ఎలా ఒక నాయకురాలు అయ్యారు?
అంటే, నాకు తెలిసి…
నేను భూమితో అంత బలమైన అన్యోన్యత కలిగి ఉండేలా పెంచబడటమే కారణం అనుకుంటున్నాను.
మేము ప్రకృతిలో విహరించేటప్పుడు, మేము కేవలం దాన్ని చూసి సరిపెట్టుకోము. ప్రకృతిని గమనిస్తుంటాం.
నా జీవితంలో గడిచిన 12 ఏళ్లలో నేను ఈ పరిసరాల్లో
తీవ్రమైన మార్పు చోటు చేసుకోవడం గమనించాను.
కాబట్టి మేము,
స్థానిక తెగలకు చెందిన వారిగా, ఈ మార్పు మా ప్రదేశాలలో మా జీవన విధానాలను
మార్చడంతో ఇబ్బందికర పరిస్థితులు ఎదుర్కొంటున్నాం.
నాకు తెలిసి, మాలో చాలా మంది,
ప్రస్తుత పరిస్థితులను చూసి,
జరుగుతున్న వాతావరణ మార్పులను గమనిస్తున్నారు,
కాబట్టి ఆ విషయమై మాట్లాడుతున్నారు.
నేను డిసికి వెళ్లి, మా ప్రజల పక్షంగా, మా పవిత్ర భూముల సంరక్షణ కోసం
ఒక బిల్లు తెచ్చేలా ఒత్తిడి చేశాను, అది ప్రతినిధుల సభలో పాస్ అయింది.
ఆ చిన్న విజయాన్ని తలచుకొని, సరే, ఇక పరిస్థితులు మెరుగవ్వవచ్చు అనుకోవడం నాకు గుర్తుంది.
మేము మా భూములను సంరక్షించుకోగలం అనుకున్నాను.
ఆ విజయం నేను మరింత ముందుకు వెళ్ళడానికి సహకరించింది.
నేను ఇంకా ఇంకా చేయాలనుకున్నాను, అలా నేను మరింత చేసే కొలది, మరింతగా…
నా గళం ద్వారా నా శక్తి, అలాగే అందాన్ని నేను తెలుసుకున్నాను.
నా మట్టుకైతే అది… నాకు వీలైన అత్యుత్తమమైన మార్గంలో, సరైన మార్గంలో మా వారికి ప్రాతినిధ్యం
వహించడం చాలా ముఖ్యమైన విషయం.
అది చేయడానికి నేను ప్రతీ చోటుకు వెళ్లి, నాలాగా నేను ఉంటుండగా,
వారు నన్ను నన్నుగా చూసి అంగీకరించడం చాలా ముఖ్యం.
నువ్వు స్ఫూర్తిని నింపుతూ, యువకులకు మెరుగైన భవిష్యత్తు నిర్మించి
ఇవ్వాలనుకుంటున్న విషయాల గురించి ఎంతో మాట్లాడుతున్నావు.
మరి మీ పెద్దవారికి తమ గుర్తింపును పొందేలా చేయడంపై నీ ఉద్దేశం ఏంటి?
ఓహ్, అబ్బా. అది నాకు అన్నిటికన్నా ముఖ్యం.
ఎందుకంటే నేను స్థానిక తెగ వారి దగ్గరకు వెళ్లిన ప్రతిసారీ,
అక్కడ పెద్దలను కలుస్తుంటాను, కలిసిన ప్రతీసారి నాకు కన్నీళ్లు వస్తుంటాయి.
ఎందుకంటే, వాళ్ళు ఎన్నో బాధలను అనుభవించి ఉంటారు.
మారణహోమాలు, నిర్బంధిత స్కూళ్ళు…
తలచుకుంటే బాధగా ఉంటుంది.
అయినా నేను ఇంత దూరం రాగలిగాను.
అవును.
కానీ నా వరకు వచ్చేసరికి, నేను మనస్ఫూర్తిగా ఒక స్థానిక వ్యక్తిగా
బ్రతక గలుగుతున్నాను కానీ వారు అలా బ్రతక లేక పోయారు.
-అది నిజమే. అది… అవును. -వాళ్ళు బ్రతకలేకపోయారు.
తమలా తాము బ్రతకడానికి భయపడ్డారు. కానీ నేను,
నా సంస్కృతిని, ప్రపంచం ముందు, ఒక మ్యాగజీన్ లో చూపించగలడం అంటే…
అవును.
ఇది నాకు చాలా గొప్ప విషయం.
ఇక్కడ ఉండటం చాలా బాగుంది.
నేను ఇలాంటి ప్రదేశాలలో ఉన్నప్పుడు,
కొత్త ప్రదేశాలలో, మరొకరి భూముల్లో నడుస్తున్నప్పుడు,
ఇక్కడి పూర్వికులు అలాగే ఇక్కడి స్థానిక తెగల గురించి ఆలోచిస్తుంటాను.
నా జీవితం ఏం సులభంగా గడవలేదు.
మా తాతల కంటే సులభంగానే నడిచింది, కానీ అంత గొప్పగా లేదు.
కానీ నేను మా పిల్లల్లో నింపాలనుకునే అత్యంత బలమైన విషయం
మా సంస్కృతి ఇంకా సంప్రదాయాలకు చెందిన విలువలు
అలాగే వారికి బలాన్ని ఇవ్వగల ఈ భూమితో వారికి ఉన్న సంబంధమే.
మంచి మానసిక వికాసం కోసం మనకు ప్రకృతి అవసరం ఉందనేది నిజం.
అలాగే మనకు ప్రకృతి… మీరు ఎప్పుడైనా అరణ్య స్నానం గురించి విన్నారా?
-విన్నాను. -విన్నాను.
డాక్టర్లు ఈ మధ్య దాన్ని పేషంట్లకు సూచిస్తున్నారు.
ప్రకృతిలో కొంచెం సేపు గడపడం మన ఆత్మీయ,
మానసిక అలాగే శారీరక ఆరోగ్యానికి చాలా మంచిది.
మీరు సిటీ మధ్యలో ఉండేటట్టు అయితే, ప్రకృతిని సిటీలోకి తెచ్చుకోవాలి.
నేను 9/11 జరిగినప్పుడు, నిజానికి న్యూ యార్క్ లోనే ఉన్నాను.
నాకు చాలా భయం వేసింది.
సిటీ అంతా నిశ్శబ్దంగా చనిపోయినట్టు అయింది,
న్యూ యార్క్ నగరం మొత్తం ట్రాఫిక్ కి బదులు
పోలీస్ సైరెన్ ఇంకా అంబులెన్స్ గంటలే మోగాయి.
నాకు ఎన్నో కథలు తెలుసు. కానీ ఒక యువతి కథ ఉంది.
ఆమె ఒక చెత్త ట్రక్ వెళ్లడం చూసింది, అందులో ఒక చెట్టు కొమ్మలు కనిపించాయి అంట.
ఆమె ఏదొక విధంగా, ఆ ట్రక్ ని తీసుకెళ్లే వ్యక్తిని ఆపి, ఆ చెట్టును బయటకు తీయడానికి ఒప్పించింది.
ఆ చెట్టును తర్వాత బొటానికల్ గార్డెన్ కి తీసుకెళ్లారు, ఎంతో కష్టపడి, ప్రేమతో దానికి సేవలు చేసారు,
చివరికి ఆ చెట్టు పెరగడం మొదలైంది.
తర్వాత దాన్ని ఇంతకు ముందు ఉన్న ప్రదేశంలో నాటారు.
9/11 స్మారక చిహ్నం
నాకు ఆశ ఇంకా చావకపోవడానికి కారణం ప్రకృతికి ఉన్న మొండితనమే.
అంతర్జాతీయ శాంతి దినోత్సవం రోజున, నేను న్యూ యార్క్ లో ఉన్నప్పుడు,
మేము సర్వైవర్ చెట్టు దగ్గరకు వెళ్లాం.
నేను పైకి చూడగా, దాని కొమ్మల్లో ఒక అందమైన పక్షి గూడు కనిపించింది.
అది చూడగానే… నాకు ఆ కష్టం ఫలితం కనిపించింది.
ఆ చెట్టు అన్నిటినీ తట్టుకొని నిలబడింది, ఇప్పుడు అది నూతన జీవాన్ని పోయడానికి
పక్షులకు సహాయం చేస్తోంది.
అది భలే కథ కదా?
అవును.
భలే కథ మాత్రమే కాదు. అది చాలా ముఖ్యమైన కథ.
నాకైతే, ఆశ కలిగి ఉండటం అంటే, ఎదురైన పరిస్థితుల్లో మంచి చూడటం మాత్రమే కాదు.
పని చేయడం.
నాకైతే మనమంతా ప్రస్తుతం ఒక చీకటి సొరంగంలో ఉన్నామని అనిపిస్తుంది. నిజంగానే.
ఎటు చూసినా మన చుట్టూ చీకటి ప్రపంచమే ఉంది.
ఆ సొరంగం చివర్లో, ఒక చిన్న వెలుగు కనిపిస్తోంది.
కానీ దాన్ని చేరుకోవడానికి మనం నడుం బిగించి చాలా కష్టపడి పని చేయాలి.
పాకాలి, దేకాలి, చుట్టూ ఉన్న ఎన్నో అడ్డంకులను, అవరోధాలను ఎక్కాలి,
అప్పుడే మనం ఆ కాంతిని చేరుకోగలం.
ఒక విజన్ కలిగి ఉండాలి,
బలమైన పట్టుదలతో ఆశ వదులుకోకుండా కష్టపడాలి.
మనలో బలమైన పోరాట పటిమ ఉండాలి.
అవును. మనం గనుక జనం కేవలం ఆలోచనలకు మాత్రమే పరిమితం కాకుండా
స్వయంగా ఇందులో పాల్గొనేలా చేయగలిగితే,
ప్రజలలో ఉన్న నిర్లక్ష్య ధోరణి తొలగి,
-అందరిలో నమ్మకాన్ని నిలబెట్టగలము. -అవును.
ప్రస్తుతం ప్రపంచంలో ఉన్న ప్రతీ వక్తి ఇందుకు పాటు పడాలి.
వారు ఏం చేయాలో తెలియక పోయినా కూడా,
ప్రతీ వ్యక్తికీ ఒక బాధ్యత అయితే ఉంది.
అలాగే ముఖ్యమైన విషయం ఏమిటంటే,
ప్రతీ వ్యక్తి ఈ భూమిపై రోజూ ఎంతో కొంత ప్రభావాన్ని చూపుతూనే ఉన్నారు.
ఒకసారి మనకు మన పనుల గురించి అవగాహన ఏర్పాటై, విషయం తెలుసుకుంటే,
ఎలాంటి ప్రభావాన్ని చూపాలో నిర్ణయించుకోగలం.
ఆమెన్.
మీ ఇద్దరికీ చాలా థాంక్స్.
ఇదుగో.
అందరికీ చాలా థాంక్స్. థాంక్స్, జేన్.
-థాంక్స్. -థాంక్స్, చెల్సీ.
థాంక్స్.
నాకు నా కాఫీ ఉంది, చీర్స్. నా కాఫీ.
నువ్వు భలే తమాషాగా ఉన్నావు, చీర్స్.
నాకు విస్కీ తాగేంత వయసు ఉంది.
గడిచిన పది, 20 ఏళ్లలో
చోటు చేసుకున్న గొప్ప పురోగతి ఏమిటంటే
ఇప్పుడు మరింత మంది మహిళలు నాయకత్వ స్థానాల్లో నిలబడుతూ
వాతావరణ మార్పు కోసం, పర్యావరణాన్ని బాగు చేయడానికి పాటుపడుతూ,
మనల్ని తిరిగి ప్రకృతికి దగ్గర చేయడానికి చూస్తున్నారు.
అలాగే జేన్ గుడ్ఆల్ అన్నట్టు, ఆశ కలిగి ఉండటం… ప్రాణాలు నిలబెట్టుకోవడానికి ముఖ్యం.
అనుకున్నవి పూర్తి చేయడానికి అది ఒక చక్కని వ్యూహం.
మనందరిలో గొప్ప సంకల్పం ఉంది.
కానీ జనానికి అది తెలీదు అంతే.
జనం ఆ సంకల్పాన్ని బలపడనివ్వరు. అందుకు అవసరమైన అడుగులు వేయరు.
భయంతోనో, భీతితోనో, నిరాశతోనో దాన్ని అణచి వేసుకుంటారు.
కాబట్టి ప్రాణులన్నిటికీ మంచి జరిగి, ఈ ప్రపంచం మరింత అందంగా మారడానికి
మనం మనలో ఉన్న ఆ సంకల్పాన్ని బయటకు తీయాలి.
సబ్ టైటిల్స్ అనువదించింది: జోసెఫ్